BNR trage un semnal de alarmă și publică raportul care arată riscuri mari pentru economia țării. Ce măsură va influența decisiv traiectoria României în următorii doi ani
Economia internă rămâne expusă unor riscuri semnificative, în special în condițiile unei creșteri economice modeste în zona euro, principalul partener comercial al României, arată raportul asupra inflației, ediția august 2025, publicat de Banca Națională a României (BNR). Acesta arată că prognoza de creștere economică pentru România în 2025 și 2026 este puternic influențată de efectele consolidării fiscale.